Adele ນັກຮ້ອງປະກອບສ່ວນ ໃນຮູບເງົາ ເລື່ອງ Skyfall ໃນຊຸດ James Bond.
ກັບມາຟັງເພງ​ປະກອບ​ຮູບເງົາຊຸດ James Bond 007 ໃນເລື່ອງ Skyfall ທີ່ຂັບຮ້ອງໂດຍ Adele ສິນລະປິນ​ສາວ​ຈາກ​ອັງກິດ ທີ່ມີນ້ຳສຽງສຸດພະລັງ ຂໍໃຫ້ມ່ວນໆກັບເພງນີ້ເຖີ້ນ.
ສບາຍດີ ໃນຄໍ່າຄືນນີ້ ວັນນະສອນຈະພາທ່ານຜູ້ຟັງຂ້າມນໍ້າ ຂ້າມທະເລມາຟັງເພງ ສາກົນ ຢູ່ທີ່ອາເມຣິກາພີ້ ໃນວັນອາທິດ 26 ທ້າຍເດືອນພະຈິກມື້ນີ້ ຂໍເລີ່ມດ້ວຍເພງ ຂອງນັກຮ້ອງທີ່ມີນ້ຳສຽງສຸດພະລັງ Adele ເຈົ້າຂອງຫຼາຍໆລາງວັນ ຊຶ່ງເປັນສິນລະ ປິນສາວຈາກອັງກິດ ເພງນີ້ເປັນເພງປະກອບຮູບເງົາທີ່ຊື່ສຽງກ້ອງໂລກ ທີ່ເກືອບວ່າ ທຸກຄົນ ຮູ້ຈັກ James Bond 007 ແຕ່ຄັ້ງນີ້ ມີຊື່ເລື່ອງວ່າ Skyfall ດັ່ງຊື່ຂອງເພງນີ້ ເລີຍ ສ່ວນເພງ When I Was Your Man ນີ້ ກໍແມ່ນຜົນງານອີກເພງນຶ່ງຂອງ Bruno Mars ທີ່ໄດ້ສະແດງອອກຊຶ່ງຄວາມສາມາດຂອງນ້ຳສຽງອັນມີພະລັງຂອງນັກຮ້ອງ ໜຸ່ມ ເພງນີ້ ມີຄວາມໝາຍເສົ້າທີ່ຄ່ຳຄວນຫາຄົນຮັກ ຊຶ່ງຕອນນີ້ ມັນໄດ້ຈົບລົງໄປແລ້ວ ຄົງເຫຼືອໄວ້ແຕ່ຄວາມຈົງຈຳທີ່ເຈັບປວດ ແລະໄດ້ແຕ່ຄຳນຶງເຖິງຊ່ວງເວລາທີ່ເຄີຍ ມີໂອກາດ ແຕ່ບໍ່ໄດ້ເຮັດ…ບັດນີ້ ມັນກໍຄົງເປັນພຽງຄວາມຊົງຈຳເທົ່ານັ້ນ ດັ່ງຄວາມ ໝາຍຂອງເພງນີ້…ທີ່ວ່າຕອນທີ່ຂ້ອຍເຄີຍເປັນຜູ້ຊາຍຂອງເຈົ້າ ຂໍສົ່ງທ່ານຜູ້ຟັງເຂົ້ານອນ ດ້ວຍເພງຂອງວົງ Chicago ໃນບົດເພງທີ່ກາຍມາເປັນ ຕຳນານໄປແລ້ວ  Hard to Say I'm Sorry - Get Away ຊຶ່ງເພງນີ້ ຄົງຈະເຮັດໃຫ້ ຫຼາຍໆທ່ານຄິດເຖິງອະດີດ ແລະຫວນຄິດເຖິງ ຄວາມຫວານຊື່ນໃນຄັ້ງເກົ່າໆ ພົບກັນໃໝ່ ໃນສັບປະດາໜ້າ